बदायूं। नया शिक्षा सत्र जुलाई माह में शुरु होगा। ऐसे में विद्यालयों की रंगाई-पुताई के आदेश दिए गए थे। इसके लिए पिछले दिसंबर माह में रकम भी भेजी गई थी, लेकिन तमाम स्कूल आज भी खंडहर ही नजर आ रहे हैं। बताया जाता है कि रंगाई-पुताई को आई रकम विद्यालय प्रशासन ने अन्य सामान खरीदने में लगा दी है। इसमें टाट पट्टी, सिलेंडर शामिल हैं। जबकि इस सामान की खरीद के लिए महकमे ने अलग से रकम भेजी थी। यही कारण है कि अभी तक महकमे को उपभोग प्रमाण पत्र भी नहीं मिले हैं।